FMS
Repülő-Modell-Szimulátor
Verzió 2.0 Alpha 8.5
Szerzői jog © 2004 Michael és Roman Möller
Fordítás: Kleiber Tamás

Tartalomjegyzék

Telepítés
Rendszer követelmények
Saját távirányító használata az FMS-sel
Távirányító csatlakoztatása egy párhuzamos porthoz
Távirányító csatlakoztatása egy soros porthoz
Az FMS működtetése
Billentyűzet kiosztás
Információ
Információ az FMS-ről

Telepítés
Rendszer követelmények
Számítógép:
Az FMS futtatásához IBM-PC vagy egy 100%-osan kompatíbilis számítógép szükséges legalább 300 MHz-es órajel frekvenciával.
Operációs rendszer:
Ahhoz, hogy az FMS fusson az ön számítógépén, Windows 9x/Me/2000/XP operációs rendszer szükséges és DirectX 7.0-nak (vagy frissebbnek) telepítve kell lennie. (Erről az oldalról letöltheti a legfrissebb DirectX komponenseket: http://www.microsoft.com/directx/)
Grafikus Kártya:
A grafikus kártyának támogatnia kell a 3-D-gyorsítást, DirectX támogatással.
Vezérlés:
Az FMS vezérelhető billentyűzettel, botkormánnyal, vagy akár a saját távirányítójával is. Ahhoz, hogy távirányítóval működtessük a szimulátort egy szabad párhuzamos, vagy soros portra van szükség, ami megszakítási módban (interrupt mode) működtethető és beleilleszthető egy csatoló eszköz.
Hang:
Az FMS támogatja az összes DirectX kompatíbilis hangkártyát.

Saját távirányító használata az FMS-sel
A távirányító csatlakoztatása egy párhuzamos porthoz
A következő leírásokért szeretnénk hálás köszönetet mondani a készítőiknek. A Párhuzamos-Port-Illesztő-Rendszer csak egy a csatlakoztatási leírások széles köréből, amit az FMS használ. Ha ismer egy olyan lábkiosztást vagy csatoló kapcsolási rajzot, ami itt nincs részletezve, hálásak lennénk egy rövid leírásért. Mi sem és a következő leírások szerzői sem vállalnak semmilyen felelősséget az esetleges károkért, amik a számítógépében, a csatolójában, távirányítójában vagy közvetetten bármi egyéb eszközben keletkezhet.
Harald Sattler használati útmutatója
Azt javasoltam Michaelnek, hogy készítsen egy egyszerűbb alternatívát, ami lehetővé teszi a távirányító vezérlő kénti használatát a szimulátorban, mivel az eddig javasolt adapterek a távirányító jeleinek bonyolult játékcsatoló-kompatíbilis jelekké való átalakításán alapultak vagy fel kellett nyitni az adót.
Az alapötlet az, hogy a távirányító adót simán rácsatoljuk egy PC-re.
Ha az adó:
1. PPM-MODULÁCIÓT használ (vagy arra lehet állítani)
és
2. Van egy "buddy-socket" rajta (oktatókábel aljzat)
Így csak egy Párhuzamos port aljzatra (25 tűs Sub-D, "male"(tűs dugó)), egy az adó oktatókábel aljzatába illeszkedő dugóra, kb. 2 méter vezetékre (hogy az oktatókábel aljzatot a számítógép nyomtató aljzatába (párhuzamos port) csatlakoztassuk), valamint egy ellenállásra és egy zener diódára van szükség.
A diagram így néz ki:
`

                            +---------+
       A )------------------| 680 Ohm |---------*--------------------( 10-es tű
                            +---------+         |
                                                |
                                              -----
        Oktatókábel aljzat                       /                Párhuzamos-
        az adón                                 /\    ZPD 4v7     Port a PC-n
                                               /  \
                                              ------
                                                |
                                                |
       B )--------------------------------------*--------------------( 18-as tű

`
A zener dióda gyűrűjének az ellenállás felé kell mutatnia. Az A és B kötések távirányítóról távirányítóra változnak. A régi rádiókon, pl. "Robbe Terra top" és "Robbe Luna", egy "sima" 5-pólusú DIN csatlakózó van, a következő lábkiosztással:
`

                    2           a csatlakozó elölnézetből nézve, a lábak
                    o           körben helyezkednek el
              5 o       o 4
                                (a csatlakozó, ami nekem van, számozással
             3 o         o 1     volt ellátva)

                    -
               Árnyékolás

        az A-ra kell kötni az 1-es lábat (jel)
        a B-re kell kötni a 2-es lábat  (föld)
        az árnyékolás nincs bekötve

`
Az egyik ötletes sajátossága ezeknek a távirányítóknak, ha a 3. és az 5. Láb össze van kötve. Ha összekötjük ezt a két lábat a DIN csatlakozóban egy vezeték híddal, a digitális kódolóegység kapcsol be és ez alatt a HF-egység (a nagyfrekvenciás adó) nem kap áramot, míg a csatlakozó az adóban van. Ha valakinek ilyen típusú adója van, az szerencsésnek mondhatja magát, mert nem kell arról külön gondoskodnia, hogy megelőzze a HF-egységet a károsodástól, mivel a távirányítót kihúzott antennával kellene használni. Ezen felül, a teljesítményfelvétel is sokkal kisebb a HF-egység nélkül.
Ha a távirányítójának nincs ilyen csatolási lehetősége, ajánlatos semlegesíteni a HF-egységet úgy, hogy kivesszük a kristályt, míg a szimulátort használjuk.
Még két másik adó állt rendelkezésemre: egy Robbe/Futaba Skysport 4 újabb kiadású (1997-ben vett) és egy Robbe 4-csatornás-szerkezet 1995-ből, aminek a nevét nem tudom. Ezen két berendezés mindegyike egy 6-pólusú csatlakozó felületet tartalmaz az Oktató csatlakozáshoz. A lábkiosztás így néz ki:
`

                    3           a csatlakozó elölnézetből nézve, a lábak
                    o           körben helyezkednek el
              2 o       o 4
                    o           (a csatlakozó, ami nekem van, számozással
              1 o   6   o 5     volt ellátva)

                    -
               Árnyékolás

        az A-ra kell kötni az 4-es lábat  (jel)
        a B-re kell kötni az Árnyékolást (föld)

`
(Az ilyen fajta dugó számozásában nem vagyok biztos, mert mostanában nincs rajta semmi. Ha valaki, bárhogy is, a dugót az elejéről nézi, maga a kábel is elfordul, akkor a fenti képen négyes lábnak jelölt lábat kell nézni.)
(Ha valakit érdekel: mindkét újabb Robbe/Futaba-szerkezetben a négyes láb a kivezetés a "tanuló-adójában". A "tanár-adójában" pedig ezt a jelet a hármas lábba kell vezetni. Így már van is egy elfogadható Oktató-kábelünk ezekhez az adókhoz.
A TerraTopnál vagy a Lunánál nincs oktatókábel-csatlakozó, de van rajtuk egy dugó, hogy lehessen a szervókat a " földön " is működtetni HF-sugárzása (nagyfrekvencia kisugárzás) nélkül. Erre a célra mellékeltek egy kábelt aminek egy 3-pólusó "Szervó-csatlakozó" volt a másik végén, amit a távirányító egy különleges bemenetére kellett dugni. De ez csak olyan mellékes dolog...)
Ha az oktatókábel-csatlakozó lábkiosztása nem ismert, a felhasználó megkérdezheti a gyártót vagy kereshet egy modell gyártót akiben megbízik. Vagy lemérheti oszcilloszkóppal az átlag értékeket, azon a lábon, amelyiken egy négyszögjelet lát tekintettel a földre ami egy periódusnyi időtől kb. 1.5 ms után megegyezik az A csatolással.
Azoknak, akiket az áramköri terv számításai érdekelnek:
Feltételeztem, hogy a távirányító 8 (NC) kadmium-nikkel akkumulátorral működik. Ha ez a 8 cella jól fel van töltve, jó minőségű cellákkal, az adóban maximum úgy 11 volt (1.34 volt per cella) üzemfeszültség lehet. Majd néhány percnyi működés után a feszültség le fog esni úgy 9.6 voltra. Majd Ohm törvénye szerint (U=R*I) az ellenállás így számítható ki a legrosszabb esetet használva, miszerint 10mA áram folyik a zener diódán keresztül: (11V-4,7V)=R*0,01A -> R=630 ohm. A legközelebbi magasabb szabvány érték a 680 ohm. Így az áram legrosszabb esetben (az elem teljesen fel van töltve) 9.2 mA-re igazítja magát. Az ellenállás energiát fog termelni: W=V*I -> P~58mW ,így a sima 100mW-os típust nyugodtan használni lehet.
A zener dióda oka az, hogy korlátozza a bemeneti feszültséget ami a Párhuzamos portra még maximum érkezhet anélkül, hogy kárt okozna benne. Mivel a Párhuzamos portok gyakran TTL-szinteken működnek, ezen kívül alacsony 5 voltos feszültségekkel, mi itt 4,7 voltot használunk, hogy mindenképp biztonságban maradhassunk.
Ezt a döntést azért kellett hozni, mert a jel az oktatókábel csatlakozó kimenetén magasabb, mint 5 volt. Ha a jel alacsonyabb, a zener dióda feszültség-korlátozó hatása megszűnik. Ebben az esetben a Párhuzamos port érzékenysége a kritikus pont. A számomra elérhető Párhuzamos portokkal (két Multi-IO-Kártya és egy ASUS Alaplapra integrált interfész) egy zérus feletti 0,9 voltos feszültség ingadozás elegendő volt ahhoz, hogy Michael tesztprogramjai működjenek. Habár, a valószínűsége, hogy a jel az oktatókábel csatlakozóban ilyen alacsony legyen viszonylag kicsi, mert így a "tok"feszültségtartomány kritikus területekre esik. Belegondolt már, hogy legalább egy Nagyfrekvenciás-adó van az Oktató-kábel közvetlen közelében, és akár 1 watt energiát is sugározhat, még sincs zavarjel az Oktató-kábelben? (Talán ezért használ mostanában a Graupner optikai eres kábelt a két távirányító összekötéséhez?)
Az adapter biztonságos működési területe megközelítőleg 1 volt és 11 volt között van, a oktató-kimenet jelszintje miatt.
A jel polaritásával nem kell foglalkoznunk, mert Michael erről már gondoskodott briliáns programjában.
Aki ebből a leírásból semmit sem értett, vagy aki nem tudja melyik a forró vége egy forrasztópákának, az nyugodtan segítséget kérhet valakitől aki ért az elektronikához, hogy megépítse az áramkört (és ha szükséges segíthet az első indításnál is).
Mondanom sem kell, nem tudom garantálni, hogy a leírt áramkör bármilyen távirányítóval és számítógéppel működni fog. Itt van például Adam Riese esete, akinek szabályszerű építés mellett - nem volt rövidzár, vagy felcserélt kötés - képes volt semmi sem működni, vagy ott van Murphy, aki MINDEZEN hibákat pontosan így el fogja követni (Murphy kétségkívül nem fogott fel semmit, szerencsére, igyekezetem ellenére). Mindenkinek meg kell értenie, hogy az itt leírt csatlakoztatási mód, amivel a távirányítóját összeköti a számítógépével, nem rendeltetésszerű használata az eszközöknek és nem védi semmilyen garancia. Aki nem akarja vállalni a kockázatot, annak választania kell egy olyan áramkört, amit Michael ismertetett.
Harald Sattler, 1999. június
Kiegészítés a Robbe Starion és Hitec Flash 5 távirányítókhoz
Épp most kaptam egy másik távirányítót is a kezembe. Egy Robbe Starion-t, 4 csatornás, nincs bővítési lehetőség, nincs oktatókábel csatlakozó :-((
Akárhogy is, ez az apám távirányítója és azt akarom, hogy ezzel tanuljon meg repülni az elektromos verebével ezen a nyáron. Biztos voltam benne, hogy meg lehet ezt valahogy oldani...
Gondolkodtam, felnyitottam a tokját, és akkor láttam, hogy olyan a Nagyfrekvenciás-alapegysége, amit szerszámok nélkül is el lehet távolítani. A csatlakozó lábait könnyen le lehetett ellenőrizni (oszcilloszkóppal), hogy melyiken is van a digitális jel. A földelés lábait is gyorsan megtaláltam. Meglepetésemre a digitális jel megegyezett azzal, amire szükség van, ezen kívül a jelamplitúdó is 9 voltos volt. Gyorsan ráraktam az adapter dugóját a Párhuzamos portra ellenállással és zener diódával, egy elég hosszú, 2-eres vezetékkel, az árnyékolást egy 5-pólusú Csavartkötésű-dugó (Wirewrap-plug) 2-es és 3-as Lábára kötöttem, a kábelér megy az 5-ös lábra, és kész is.
Ráadásként a diagram így néz ki :

                            +---------+
       A )------------------| 680 Ohm |---------*--------------------( 10-es tű
                            +---------+         |
                                                |
                                              -----
        Csatlakozó                               /                Párhuzamos-
        a Digitális és                          /\    ZPD 4v7     Port a PC-n
        a HF-elem között                       /  \
        az adóban                             ------
                                                |
                                                |
       B )--------------------------------------*--------------------( 18-as tű

    A zener dióda gyűrűjének az ellenállás felé kell mutatnia.

    Nézet a nyitott oldalról, az adó a hátán fekszik:

        +-----------------------------------------------------------~
        | belülről a burkolat ("elülső")
        |                               csatlakozó tűk a HF-egységhez
        |                               +---------+
        |   ----------------------------|o o o o o|-       (itt a jobb oldalon
        |   ----------------------------------------        szoktak lenni a
        |    Digitális kártya            1 2 3 4 5          HF-egységek)
        |
        |
        ~
        ~

        az A-t kell kötni az 5-ös lábra
        a B-t kell kötni a 2-es és/vagy a 3-as lábra (a nyáklapon amúgy is össze vannak kötve)

A dugó, amit most az adóban alkalmaztam egy csavart kötésű-csatlakozó (wirewrap-dugó). Ezeknek a dugóknak négyszögletes lábai vannak, úgy 0.8 mm vastagok, amik két oldalról egy műanyag tokba vannak sorba rakva, egymástól 2.54 mm-re egyvonalban. A kártyáról 5 lábnak lecsíptem a végéből, hogy kb. 12 mm maradjon belőle (eredetileg 20 mm hosszúak voltak; mindkét érték a műanyag burkolat alól lett mérve) és a vezetéket a műanyag burkolat felett forrasztottam. Az FMS-sel való működtetéshez a kábelt ki lehet vezetni a távirányítóból például ott, ahol rendszerint a kristály szokott lenni. A HF-egység le van kötve, szóval ennek a kiiktatásával sem kell törődnünk.
Majd gyorsan beállítottam a port címet és a megszakítást (interrupt), aztán hajrá.
Minden remekül működött :-))
És még egy kis közlemény:
Egy rövid ideig volt egy Hitec Flash 5 távirányítóm. Ennek megint csak volt oktatókábel csatlakozója és össze lehet kötni a Robbe/Futaba Skysport 4-el, mint oktatókábel kombinációt (a dugók lábkiosztását megtalálja feljebb a dokumentációban). Az FMS szempontjából, a program felé küldött információ és a lábkiosztás 1:1-ben megegyezik a két távirányítónál (Skysport 4 : Flash 5).
Harald Sattler, 1999. július
Kiegészítés az Europe MPX Sprint és a Graupner FM 314 távirányítókhoz
Itt látható a csatlakozóvezeték kötési módja egy Europe MPX Sprint távirányítónál. (Elméletileg működnie kell minden MPX távirányítóval.)
Felülnézetből a távirányítóban a foglalat:

| 1 = telep + 2 = + ha be van kapcsolva 3 = telep - 4 = jel 5 = ha össze van kötve a 3-mal, akkor nincs HF sugárzás

Ezen kívül:
Graupner FM 314 távirányítókkal is lehet használni, csak kell még hozzá egy kicsi kis mellék-áramkör (Ezek után használható, mint tanuló-adó az MC 18/20/24-esekkel). A nyákon a távirányítóban van egy csatlakozó (3 Láb) alul középen. Rá van csatlakoztatva egy GR-Szervo kábel úgy, hogy a nyitott távirányítónál a narancssárga csatlakozási pontok bal oldalt vannak és az antenna távolra mutat. A vezeték elkészíthető úgy is, hogy az alkatrészek egy 3.5 mm-es sztereo jack-dugóhoz vannak forrasztva, a zener dióda meg a Sub-D-dugóban foglal helyet.
(braun=barna; orange=narancs; rot=piros; Batteriefach=Elemtartó; Platine=Lemez/Panel)
Bernd Hagen, 1999. november
Kiegészítés az FM-SS PROFESSIONAL 7/14 távirányítóhoz
Az FM-SS PROFESSIONAL 7/14 típusú távirányító csatlakoztatása a PC Párhuzamos portjára, az FMS-sel való működtetéshez:
Kellékek:

- 1x ellenállás 750 Ohmos > = 1/8 watt
- 1x zener dióda 4.7 voltos > = 1/8 watt
- 1x 25-pólusú dugó (dugó/male) a Párhuzamos portra csatlakoztatáshoz
- 1x 5-pólusú tábladugó (aljzat/female). Hogy megszerezzem a megfelelő dugót, elvittem a HF-egységemet egy villamossági-boltba. Ez tűnik a legjobb megoldásnak.
- Kb. 2.5 milliméteres térközű csavaros izzólámpa-foglalat.
- 1x 2-pólusú kábel úgy 2-3 méter hosszú
- egyéb kellékek: (forrasztóanyag, szigetelés...)

Sajnos, az FM-SS PROFESSIONAL 7/14-nek se oktató kábelhez, se "földi" szervo teszteléshez nincs csatlakozója. A kézikönyvében megtaláltam, hogy hol csatlakozik a Nagyfrekvenciás-egysége (HF-modul). (Ha jól emlékszem, lehet venni ezekhez a távirányítókhoz különböző frekvencia tartományba eső HF-egységeket). Most már azt is látom, hogy az én modulomat nem csak a csatlakozó rögzíti, hanem még két csavar is.
Így építettem meg:
Nyissuk fel a távirányító hátsó fedelét ( ne csak a beékelt fekete műanyag fedelet).
A HF modul a távirányító paneljének a közepén található. Távolítsuk el a HF egységet.
Így most a panelen egy 5-pólusú csatlakozónak (male/dugó) kellett láthatóvá válnia. (Lásd a 2. képet). Lásd az 1. diagramot és a 2. képet. Forraszuk oda a két eres kábelt a megfelelő lábakhoz.
Óvatosan, a távirányító fedeléhez nagyon közel van. Ezért hajtsuk bele a nagy érintkezőcsapot a dugóba és nagyon alaposan szigeteljük le.
Épp itt a csatlakozónál be van építve egy plexiüveg darab (legalább is nálam) a burkolatba, ami nyitható és zárható, habár, aki akar, készíthet egy kis áramkört is... (nekem mindegy) a fedél felnyitásával, a kábel könnyen kivehető a műanyag fedeleken át.
Mivel az előbb leírt csatlakozási mód egy kicsit bizonytalan (nem teherbíró), rácsomóztam a kábelt a távirányító felső fogantyújára. Majd visszazártam a fedőket :-).
Majd a 25-pólusú (párhuzamos port) dugóra ráépítettem a diagramon látható "áramkört".
És készen is van.
Még pár szót: ennek a távirányítónak van egy térerősség mérője. Mivel a HF-egységet leszereltük nem küld több jelet, a jelzés "számítógépes használatkor" nullán fog megállni. A leírt áramkör akkor is működni fog, ha úgy üzemel, hogy a távirányító feszültségmérője sokáig a piros tartományban van.
Miért kellett átjavítani az ellenállás értékeket?
Az én távirányítóm 9 (NC) kadmium-nikkel akkumulátorral üzemel. Főként ezért tanácsos növelni az ellenállást a javasolt interfésznél. Hogy biztonságos áramerősséget kapjunk < 10 mA, számításaim szerint kb. 733 ohmos ellenállásra van szükség. A legközelebbi szabványérték a 750 ohm, 1/8 wattos megfelel. (az ellenállás és a zener dióda itt csak a távirányító/adó levédésének a céljából van, arra az esetre, ha véletlenül rosszul kötnénk be valamit. Habár, mivel ilyen olcsó, (RET katalógusból kb. 15 Ft) én mindenképp használnám őket)
Láttam a panelen, hogy valószínűleg normál elemekkel is lehet használni a távirányítót. Ebben az esetben biztonsági okokból még ennél nagyobb ellenállást is lehet használni...

     Az 1. diagram így néz ki:

                            +---------+
       5 )------------------| 750 Ohm |---------*--------------------( 10-es tű
                            +---------+         |
                                                |
                                              -----
        HF-csatlakozó láb                        /                Párhuzamos
        a távirányítóban                        /\    ZD 4v7      Port a PC-n
                                               /  \
                                              ------
                                                |
                                                |
       2 )--------------------------------------*--------------------( 18-as tű

    A 2. kép: a távirányító hátulról
                            --------

                         |
                         |   --- antenna
                         |
          -------------------------------
          |                             |
          |                             |
          |     Hf-Modul-Csatlakozó     |
          |            ooooo            |
          |            12345            |
          | --------------------------- |
          | | különféle szabályozók   | | a szabályozók körül
          | --------------------------- | rendszerint fekete
          | |         elemek          | | műanyag borítás van
          -------------------------------

A HF-Modul-Csatlakozó magyarázata:
(A lábkiosztást csak a HF-egység nélküli működés szempontjából vizsgáljuk")

- 1: ?Antenna? (Nincs közvetlen (egyenes ágú) kötés az antennához)
- 2: Akkumulátorok vesztesége
- 3: ?Rejtélyes plusz? (Úgy tűnik, hogy nincs közvetlen (egyenes ágú) kötése az akkumulátorokhoz, de a működésnél, lehetséges szerepe van, mint a 4. lábnak)
- 4: Akkumulátor plusz (max. úgy 9 x 1.34V =12,06V)
- 5: Órajel kapcsoló (Nemlegesen. Azaz a jel viszonyához képest lehet: csatlakozik a 2. lábhoz, vagy nincs csatlakozás.)

Michael Boese, 1999. november
Kiegészítés a jó öreg fire-electronics " microprop proportionally 4/6 " távirányítóhoz
Mivel a távirányítónak nincs oktatókábel dugója (legalább is az enyémnek nincs), nincs más lehetőség csak az, hogy felnyissuk az adót és lehetővé tegyük a PC nyomtató portjára (Párhuzamos port:LPT) való csatlakoztatását.
Sajnos azonban, a vezérlőegység kimenőfokozatát nem lehet közvetlenül a nyomtató portra csatlakoztatni. Nem képes létrehozni a szükséges alacsony jelszintű TTL jelet. Egy illesztést kell beiktatnunk.
1. A kábelcsatlakozások a vezérlőegység és a HF-egység közé mennek, hogy megvédjük a HF-kimenőfokozatot a sérüléstől mialatt antenna nélkül működtetjük és, hogy csökkentsük a teljesítményfelvételt.
2. Meg kell találnunk a PPM-kimeneti jelet (az A pont a kapcsolási rajzon) és a földet a vezérlőegységben. Az én távirányítómon a kimeneti jel az átlátszó vezetéken van a négy közül (fekete, piros, lila, átlátszó) a már említett kábelcsatlakozáson. Hogy teljesen biztosak legyünk a legjobb, ha lemérjük egy oszcilloszkóppal.
3. Kössünk egy NPN-tranzisztort (pl. BC548) az A pontra (lásd a kapcsolási rajzon). A kimenet egy sima Nyitott-Kollektorral van kivezetve és a PC nyomtató portjának /ACK bemenetére (10-es tű) van kötve. A földelés a nyomtató port 18-as tűjére van kötve. Terhelő ellenállásnak megfelel a nyomtató Portok belső felhúzó ellenállása, így a szintillesztés emiatt nem szükséges.
Kapcsolási rajz:
Megjegyzés: a kimeneti oldalon a tranzisztor fokozat invertálja (megfordítja) a PPM-jelet. Mindazonáltal, ennek nincs hatása a működés szempontjából, mivel a vezérlőinformációt az impulzus időzítése hordozza. Ezért nincs is fontossága, hogy az időzítésnél emelkedő vagy éppen eső amplitúdót mérünk.
Boldogan válaszolok más kérdésekre is az email címemen: mailto:hjmiks@t-online.de
Hans Jürgen Miks, 1999. december
Kiegészítés a Robbe Promars távirányítóhoz
5-pólusú DIN dugó (a távirányító belsejéből nézve; hátulnézet; Kábeloldal) :
(Masse=Földelés/Test; Schülerbuchse=Oktató kimenet; Impulssignal out=Jelimpulzus kimenet;)
A négyszög PPM jelnek csúcsértéke van 1.72 V-nál a földhöz mérten.
Ne felejtsük el üzemen kívül helyezni a HF fokozatot mikor az FMS-sel használjuk!
Markus Lützenburger, 2000. január
Kiegészítés a Futaba-F14 távirányítóhoz
Johann Aichinger, 2000 március
Kiegészítés a " HITEC FLASH 4 " távirányítóhoz
Mivel a távirányítónak se oktatókábel dugója, se egy eltávolítható HF-egysége nincs (legalábbis az enyémnek nem volt), felnyitottam a távirányítót és megkerestem a szükséges jeleket egy oszcilloszkóppal. Egy TTL-jelként van jelen egy SMD-tervezői egységben "SY" jelöléssel. Itt egy kötést hoztam létre egy BC 547-es tranzisztorral, Nyitott-Kollektoros kimenettel.
Tehát az SMD-tervezői egység helye:
Nyissuk fel az adót és kössük le az akkumulátor rekesz vezetékét. Az alsó panel peremén 2 sor található, ami 20 egymás fölött lévő tűhöz vezet, ami az LCD-kijelzőhöz (panel pereme) és a Mikrovezérlőhöz (ott valahol, 40-tű) tartozik. Balról indulva számoljuk ki az 5. és a 6. lábat. Ezeknél a lábaknál kb. 10 mm-es körzetben van az SMD-tervezői egység "SY". Vettem a jelet a következő vázlatnak megfelelően és bekötöttem. Ne felejtsük el eltávolítani a kristályt!
Stefan Runkel, 2000. április
Kiegészítés a " Graupner MC-15 " távirányítóhoz
A "Graupner MC-15"-el való csatlakozás könnyen megvalósítható és a következőképp van leírva.
Ha felnyitjuk a burkolatot és megfordítjuk, a HF-egység felett látni lehet egy kicsi kis panelt, ami sokféle tűfejes foglalatot tartalmaz. A jobb oldali alsó dugón a kettő középső csatlakozóban (remélem a vázlatom itt segít) sikerült lemérnem a jeleket és közvetlenül (1 méter kábellel) a Párhuzamos port dugójába forrasztottam (10-es és 18-as tű).
Mivel a jelszint megfelelő (ellenőriztem Szkóppal), nem kellett más szintszabályozót alkalmaznom (zener diódát, vagy hasonlót). Ha valaki még elegánsabban akarja megcsinálni, be is lehet iktatni egy jack-dugót (mint a tanuló-dugó) a burkolat egyik nyílásába.
Működés közben eltávolítottam a kristályt, nehogy meggyilkoljam vele a távirányítót.
Ha kérdése lenne, küldjön emailt: mailto:markus.ploeger@t-online.de
Markus Plöger, 2000. június
Kiegészítés a " Graupner JR FM6014 / PCM18 " távirányítóhoz
Az én távirányítómnak (GRAUPNER JR FM6014 / PCM18) nincs oktatókábel csatlakozója. Habár gyorsan megtaláltam a PPM jelet szolgáltató lábat. Távolítsuk el a HF-egységet. A képen (a piros karikával jelzett helyen) jobbra található a Jel (piros) 9 volttal és balra található a földelés (barna). Le kellett csökkentenem az ellenállás értékét 520 ohmra, így megbízható a működése.
Stefan Reif, 2000. július
Távirányító csatlakoztatása egy soros porthoz
Mivel a Párhuzamos portok hardver kiépítése erősen változik PC-ről PC-re, gyakran a Párhuzamos porttal vannak gondok. Mint másodlagos lehetőséget az FMS támogat még egy Soros portra csatlakozódó adaptert is. A távirányító és a Soros port közé be kell iktatni, használni kell, ezt az áramkört:

Az FMS működtetése
Billentyűzet kiosztás

I | Repülő alaphelyzetbe állítás (kifutóra)
W | Csörlőindítás
R | Kézi indítás
G | Fojtószelep nyitása
V | Teljesen nyitott fojtószelep
B | Fojtószelep zárása
H | Teljesen zárt fojtószelep
A | Kijelző (sebesség, magasság)
C | Akció kamera
+ | Nagyítás a repülőre
- | Kicsinyítés
Z | Autozoom
P | Szünet
U | Törhetetlen modell
Pilóta elhelyezkedése:
8 | Közelítés a repülőre
2 | Távolodás a repülőtől
6 | Forgatás jobbra
4 | Forgatás balra
9 | Mozgatás felfelé
3 | Mozgatás lefelé
F12 | A menü elrejtése / mutatása
ESC | Befejezés

Információ
Információ az FMS-ről
Az FMS modell szimulátor határozottan ingyenes, korlátlan mennyiségű másolatot lehet készíteni (azonban csak is ingyenesen) és közzétenni. Tilos azonban mindennemű kereskedelmi célú árusítása vagy felhasználása a mi írásos beleegyezésünk nélkül. A program megváltoztatása, épp úgy, mint a program hiányos formában való közzététele tilos. Bárminemű veszteségért, amit a program, vagy egy adapter (interfész) okoz, felelősséget nem vállalunk.
Az FMS legújabb verzióját megtalálja az Interneten, a következő címen:
http://simulator.home.pages.de
Az email címünk:
mimoel@gmx.de
Ha az FMS nem működne önnél, a fent említett címeken érhet el minket. Mielőtt írna nekünk, ha teheti, látogasson el honlapunkra, hogy nem készült-e el egy újabb verziója a programnak, vagy nem található-e már valami információ a problémájáról. Sajnálatos módon, nem tudunk már minden egyes levélre válaszolni, mivel az időnk véges.
Sok örömet kívánnak az FMS-sel való repüléshez a készítők, Michael és Roman Möller

Szerzői jog © 2004 Michael és Roman Möller